Dydhyador yuliek - Wikipedia

# Dydhyador yuliek

### Dhiworth Wikipedia, an godhoniador rydh

An dydhyador yuliek yw henwys yndella awos y vos dyllys gans Yuli Kesar (Julius Caesar) yn 46 KK. Ev o an dydhyador usadow y'n Howlsedhes bys 1582 pan veu an dydhyador gregorek dyllys gans Pab Gregori XIII. Awos y vos dyllys gans an Eglos Katholik Romanek, lies bro brotestant a skonyas adoptya an dydhyador gregorek, hag a besyas gans an dydhyador yuliek, henwys ynwedh an dydhyador Gis Koth (Old Style), dres moy es kansblydhen. Breten Veur (ha'n trevesigethow predennek yn Amerika Gledh) a withas an dydhyador yuliek bys 1752, ha Russi ny janjyas dhe'n dydhyador gregorek bys 1917, wosa an Domhwelans Russek.

Y'n dydhyador yuliek, yma 12 mis a 28, 30, po 31 dydh, ha hys an vlydhen gemmyn yw 365 dydh. Pub peswara blydhen, y keworrir dydh arall dhe vis Hwevrer, owth ystynna hys an mis na dhe 29 dydh ha hys an vlydhen dhien dhe 366 dydh; yth henwir an vlydhynyow ma blydhynyow lamm. Y'n Oes Kemmyn, pub blydhen rannadow ynter peswar (ytho 2000, 2004, 2008, h.e.) a vydh blydhen lamm herwydh an dydhyans yuliek.

Drefenn bos pub peswara blydhen blydhen lamm, hys kresek an vlydhen yuliek yw 365.25 dydh. Hemm yw hirra ages hys an vlydhen drovannel, an pyth yw lemmyn a-dro dhe 365.2422 dydh.

Yth usir dydhyow an dydhyador yuliek gans blydhynyow an "Oes Kemmyn" (po "Oes Krist"), herwydh usadow.

Ottomma misyow an vlydhen y'n dydhyador yuliek:

- Mis Genver (31 dydh)
- Mis Hwevrer (28 dydh yn blydhen gemmyn po 29 yn blydhen lamm)
- Mis Meurth (31 dydh)
- Mis Ebryl (30 dydh)
- Mis Me (31 dydh)
- Mis Metheven (30 dydh)
- Mis Gortheren (31 dydh)
- Mis Est (31 dydh)
- Mis Gwynngala (30 dydh)
- Mis Hedra (31 dydh)
- Mis Du (30 dydh)
- Mis Kevardhu (31 dydh)

| An erthygel ma yw stokk. Hwi a yll gweres Wikipedia owth y lesa ev.

Retrieved from "http://kw.wikipedia.org../../../d/y/d/Dydhyador_yuliek.html"

Categories: Stokkys | Calans

##### Views

- Ethygel
- Dadhelva
- Current revision

##### Hwilas

##### Tavosow erell

- Alemannisch
- Беларуская
- Brezhoneg
- Català
- Česky
- Dansk
- Deutsch
- Español
- Esperanto
- Suomi
- Français
- Hrvatski
- 한국어
- Ido
- Íslenska
- Italiano
- עברית
- Magyar
- Nederlands
- Bahasa Indonesia
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Shqip
- Simple English
- Slovenščina
- Српски / Srpski
- Svenska
- ไทย
- Tiếng Việt
- Türkçe
- 中文